বার্ষিক আর্থিক প্রতিবেদন তৈরির ক্ষেত্রে কোম্পানিটি নিয়েছে ছলচাতুরির আশ্রয়। প্রতিবেদনে কোন উদ্যোক্তা-পরিচালকের কত পরিমান শেয়ার আছে তা শতাংশের হিসেবে দেয়ার কথা থাকলেও কোম্পানি শুধুমাত্র শেয়ার সংখ্যার পরিমান দিয়েছে। বাজারে কোম্পানির মোট শেয়ার সংখ্যা ১ কোটি ৯ লাখ ২০ হাজার। বিএসইসি’র নির্দেশনা অনুযায়ি, প্রত্যেক পরিচালককে মোট শেয়ারের অন্তত ২ শতাংশ থাকতে হবে। এই হিসাবে প্রত্যেক পরিচালকের নুন্যতম ২ লাখ ১৮ হাজার ৪০০ শেয়ার থাকতে হবে। শেয়ারের পরিমান হিসাব করে দেখা যায়, পরিচালকদের মধ্যে কোম্পানির ভাইস-প্রেসিডেন্ট শিরিন হকের শেয়ারের পরিমান ২ লাখ ৯ হাজার ৫৭৭ এবং কোম্পানির ব্যবস্থাপনা পরিচালক হাবিবুল আলমের শেয়ারের পরিমান ১ লাখ ৫৫ হাজার ৯০৮ টি শেয়ার। অর্থাৎ, শিরিন হক ও হাবিবুল আলমকে বিএসইসি’র নির্দেশনা অমান্য করেই পরিচালক হিসেবে নিয়োগ দেয়া হয়েছে।